
                   Nr.26/2120
AVIZ
asupra propunerii legislative pentru modificarea art.26 din Legea nr.400 din 17 iunie 2002 pentru aprobarea Ordonanţei de urgenţă a Guvernului nr. 102/2001 privind modificarea şi completarea Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, precum şi pentru modificarea şi completarea Legii nr.18/1991, republicată


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării cu propunerea legislativă pentru modificarea art.26 din Legea nr.400 din 17 iunie 2002 pentru aprobarea Ordonanţei de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, precum şi pentru modificarea şi completarea Legii nr.18/1991, republicată, trimisă comisiei noastre cu adresa nr. Pl.x 873 din 10 decembrie 2007. 


Senatul a respins propunerea legislativă în şedinţa din 3 decembrie 2007.



În şedinţa din 5 februarie 2008, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată, avizul favorabil al Consiliului Legislativ nr.915/09.07.2007, şi punctul de vedere al Guvernului nr.1823 din 19.07.2007 prin care nu susţine adoptarea iniţiativei legislative şi a hotărât cu unanimitate de voturi să acorde aviz negativ acestei propuneri legislative.

